รัฐเบิกจ่ายงบปี 60 เกือบหมด ศุลกากรจัดเก็บรายได้ต่ำเป้า
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยถึงผลการเบิกจ่ายงบประมาณรายจ่ายประจำปี 60 ตั้งแต่ต้นปีงบประมาณในวันที่ 1 ต.ค.59-30 ก.ย.60 ว่า มีการเบิกจ่ายงบประมาณได้ 2,586,551 ล้านบาท ของวงเงินงบประมาณ 2,733,000 ล้านบาท หรือคิดเป็น 94.64% สูงขึ้น 0.35% จากงบปี 59 ที่เบิกจ่ายได้ 94.29% โดยเป็นการเบิกจ่ายรายจ่ายประจำ 2,225,060 ล้านบาท ของวงเงินงบประมาณ 2,184,128 ล้านบาท สูงขึ้น 0.69% จากงบปี 59 ที่เบิกจ่ายได้ 101.18% ส่วนรายจ่ายลงทุน เบิกจ่ายได้ 361,491 ล้านบาท ของวงเงินงบประมาณ 548,872 ล้านบาท หรือ 65.86% ต่ำกว่าปีก่อน 0.91%,จากข้อมูลสรุปอัตราการเบิกจ่ายเงินตั้งแต่ปีงบประมาณปี 55-60 มีแนวโน้มการเบิกจ่ายเงินใกล้เคียงกับเป้าหมายมากขึ้น ซึ่งเป็นผลมาจากการกำกับ ติดตามผล และการลงพื้นที่ เพื่อแก้ไขปัญหาอุปสรรคให้กับส่วนราชการให้สามารถเบิกจ่ายเงินได้อย่างคล่องตัวขึ้น,ด้านนายกุลิศ สมบัติศิริ อธิบดีกรมศุลกากร กล่าวว่า ปีงบประมาณ 61 กรมได้รับจัดสรรประมาณการจัดเก็บรายได้ 111,000 ล้านบาท ส่วนปีงบ 60 สามารถจัดเก็บรายได้ 104,785 ล้านบาท ต่ำกว่าประมาณการ 15,715 ล้านบาท แต่ยังสูงกว่าคาดการณ์ที่กรมได้รับมอบหมายให้จัดเก็บ 785 ล้านบาท.
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยถึงผลการเบิกจ่ายงบประมาณรายจ่ายประจำปี 60 ตั้งแต่ต้นปีงบประมาณในวันที่ 1 ต.ค.59-30 ก.ย.60 ว่า มีการเบิกจ่ายงบประมาณได้ 2,586,551 ล้านบาท
สุทธิรัตน์ รัตนโชติ,งบประมาณรายจ่าย,กุลิศ สมบัติศิริ,รายได้,รายจ่าย